text: প্রকাশ: ১২ এপ্রিল ২০১৯, ২১:৫০
  ইসরায়েলের একটি মহাকাশযান চাঁদে 'অবতরণ' করার আগেই দৃশ্যত: ইঞ্জিনের ত্রুটির জন্য চাঁদের মাটিতে আছড়ে পড়ে বিধ্বস্ত হয়েছে।
  এর নাম দেয়া হয়েছিল 'বেয়ারশিট'। হিব্রু শব্দ বেয়ারশিট-এর অর্থ 'প্রারম্ভ'। ইসরায়েলের এই চন্দ্রাভিযানের জন্য মোট খরচ ধরা হয়েছিল ১০০ মিলিয়ন বা ১০ কোটি মার্কিন ডলার।
  সঠিকভাবে চাঁদের বুকে যান অবতরণ করানো - যাকে বলা হয় সফট ল্যান্ডিং - তাতে সোভিয়েত ইউনিয়ন, যুক্তরাষ্ট্র ও চীন ছাড়া আর কেউই সফল হয় নি। ইসরায়েল আশা করেছিল তারা হবে এ কাজে সফল হওয়া চতুর্থ দেশ।
  মহাকাশযানটি ধ্বংস হয়ে যাবার পর মি কান বলেন, "আমরা সফল হইনি, তবে আমরা চেষ্টা করেছি। আমরা যে পর্যন্ত যেতে পেরেছি সেটাও একটা দারুণ ব্যাপার, আমরা এ জন্য গর্ববোধ করতে পারি। ইসরায়েলি প্রধানমন্ত্রীও 'আবার চেষ্টা করার' কথা বলেছেন।
  বেয়ারশিট-এর অবতরণ নিয়ে কর্তৃপক্ষ বিশেষ চিন্তিত ছিল। কারণ তাদের মূল উদ্দেশ্য ছিল 'সফট ল্যান্ডিং' বা মহাকাশযানের কোনো ক্ষতি না করে নিয়ন্ত্রিত অবস্থায় চন্দ্রপৃষ্ঠে অবতরণ করা।
  ইয়েহুদে আইএআই-এর কমান্ড সেন্টারের বাইরে চাঁদে অবতরণের সরাসরি দৃশ্য টিভিতে দেখতে লোক জড়ো হয়। কিন্তু যখন ঘোষণা করা হলো যে অবতরণ সফল হয়নি - তখন দর্শকদের মধ্যে হতাশাসূচক আর্তনাদ শোনা যায়।